CELEX: 62013CN0262
Language: et
Date: 2013-05-14 00:00:00
Title: Kohtuasi C-262/13: Eelotsusetaotlus, mille on esitanud Amtsgericht Rüsselsheim (Saksamaa) 14. mail 2013 — Ekkehard Aleweld versus Condor Flugdienst GmbH

27.7.2013   
            
            
               ET
            
            
               Euroopa Liidu Teataja
            
            
               C 215/7
            
         Eelotsusetaotlus, mille on esitanud Amtsgericht Rüsselsheim (Saksamaa) 14. mail 2013 — Ekkehard Aleweld versus Condor Flugdienst GmbH
   (Kohtuasi C-262/13)
   2013/C 215/09
   Kohtumenetluse keel: saksa
   
      Eelotsusetaotluse esitanud kohus
   
   Amtsgericht Rüsselsheim
   
      Põhikohtuasja pooled
   
   
      Hageja: Ekkehard Aleweld
   
      Kostja: Condor Flugdienst GmbH
   
      Eelotsuse küsimused
   
   
               1.
            
            
               Kas määruse (1) artiklist 7 tulenev hüvitise saamise õigus eksisteerib ka siis, kui broneeritud lennu väljumine hilineb rohkem kui 3 tundi ja reisija broneerib oma pileti ümber teise lennuettevõtja lennule ning sellega väheneb märkimisväärselt algse lennu saabumiskohta hilinemine, kusjuures nii algne lend kui ka asenduslend saabuvad algsesse sihtkohta tunduvalt rohkem kui 3-tunnise hilinemisega?
            
         
               2.
            
            
               Juhul kui esimesele küsimusele tuleb vastata jaatavalt, siis kas seejuures on määrav, kas artikli 6 lõike 1 alapunktis iii nimetatud 5 tunni pikkune ajavahemik on määruse artikli 8 lõike 1 kohaldamise võimaldamiseks möödunud või mitte?
            
         
               3.
            
            
               Kas on oluline, kas reisija broneeris oma lennu ümber ise või kostja abiga?
            
         
      (1)  Euroopa Parlamendi ja nõukogu 11. veebruari 2004. aasta määrus (EÜ) nr 261/2004, millega kehtestatakse ühiseeskirjad reisijatele lennureisist mahajätmise korral ning lendude tühistamise või pikaajalise hilinemise eest antava hüvitise ja abi kohta ning tunnistatakse kehtetuks määrus (EMÜ) nr 295/91 (ELT L 46, lk 1; ELT eriväljaanne 07/08, lk 10).